
	Besedilo, ki ga predlaga Komisija
	Predlog spremembe

	
	PRILOGA

	
	IZVEDBENI UKREPI

	
	1.	Podpora Unije prispeva k doseganju cilja iz člena 3(1), točka (a), z osredotočenostjo na naslednje izvedbene ukrepe: 

	
	(a)	povečanje usposabljanja, vaj, vzajemnega učenja, specializiranih programov izmenjav in izmenjave dobre prakse znotraj pristojnih organov držav članic in med njimi, tudi na lokalni ravni, ter s tretjimi državami in drugimi zadevnimi akterji;

	
	(b)	izkoriščanje sinergij z združevanjem virov in znanja ter izmenjavo dobre prakse med državami članicami in drugimi zadevnimi akterji, vključno s civilno družbo, na primer z ustanavljanjem skupnih centrov odličnosti, razvojem skupnih ocen tveganja ali skupnimi operativnimi podpornimi centri za skupno izvedene operacije;

	
	[bookmark: _Hlk229499808](c)	pridobitev ustrezne opreme ter vzpostavitev ali posodabljanje specializiranih zmogljivosti za usposabljanje in druge osnovne za varnost pomembne infrastrukture, da se poveča pripravljenost, odpornost, ozaveščenost javnosti in ustrezen odziv na varnostne grožnje.

	
	2.	Podpora Unije prispeva k doseganju cilja iz člena 3(1), točka (b), z osredotočenostjo na naslednje izvedbene ukrepe:

	
	(a)	zaščita kritične infrastrukture pred incidenti, povezanimi z varnostjo, z odkrivanjem, ocenjevanjem in odpravljanjem šibkih točk;

	
	(b)	pridobitev ustrezne opreme ter vzpostavitev ali posodabljanje specializiranih zmogljivosti za usposabljanje in druge osnovne za varnost pomembne infrastrukture, da se poveča pripravljenost, odpornost in ustrezen odziv na varnostne grožnje;

	
	(c)	vzpostavitev, prilagoditev in vzdrževanje za varnost pomembnih informacijskih sistemov na ravni EU in decentralizirani ravni, vključno z zagotavljanjem njihove interoperabilnosti, kjer je to ustrezno za odziv na krize in kritične komunikacijske sisteme; 

	
	(d)	podpiranje razvoja, preskušanja, uvedbe in vzdrževanja interoperabilnih varnih komunikacijskih sistemov in mehanizmov za krizno usklajevanje med pristojnimi organi v posameznih državah članicah in med državami članicami, vključno s sistemi, ki zagotavljajo neprekinjeno delovanje med varnostnimi incidenti in obsežnimi krizami;

	
	(e)	krepitev pripravljenosti pristojnih organov in kritičnih subjektov, načrtovanja njihove odpornosti in njihovega usklajenega odzivanja na krize z ocenami tveganja, načrtovanjem ravnanja v nepredvidljivih razmerah, vajami na podlagi scenarijev in razvojem skupnih operativnih protokolov.

	
	3.	Podpora Unije prispeva k doseganju cilja iz člena 3(1), točka (c), z osredotočenostjo na naslednje izvedbene ukrepe:

	
	(a)	zagotovitev enotne uporabe pravnega reda Unije na področju varnosti s podpiranjem izmenjave ustreznih informacij, na primer prümski okvir, EU PNR in SIS II, vključno z izvajanjem priporočil v okviru mehanizmov za nadzor kakovosti in ocenjevanje, kot so schengenski ocenjevalni in spremljevalni mehanizem ali drugi mehanizmi za nadzor kakovosti in ocenjevanje;

	
	(b)	vzpostavitev, prilagoditev in vzdrževanje za varnost pomembnih informacijskih sistemov na ravni EU in decentralizirani ravni, vključno z zagotavljanjem njihove interoperabilnosti, ter razvoj ustreznih orodij za odpravo identificiranih vrzeli;

	
	(c)	povečanje aktivne uporabe za varnost pomembnih informacijskih sistemov na ravni EU in decentralizirani ravni, ob zagotavljanju, da se polnijo z visokokakovostnimi podatki; 

	
	(d)	podpiranje ustreznih nacionalnih ukrepov, vključno z medsebojnim povezovanjem za varnost pomembnih nacionalnih podatkovnih zbirk in povezovanjem teh podatkovnih zbirk s podatkovnimi zbirkami Unije, kadar je to določeno v ustreznih pravnih podlagah, če je to potrebno za izvajanje ciljev iz člena 3(1);

	
	(e)	izboljšanje usklajevanja in okrepitev sodelovanja pristojnih organov v posameznih državah članicah in med državami članicami, kakor tudi z drugimi zadevnimi akterji, na primer prek mrež specializiranih nacionalnih enot, mrež in struktur sodelovanja Unije ter centrov Unije; 

	
	(f)	izboljšanje medagencijskega sodelovanja na ravni Unije med državami članicami in ustreznimi organi, uradi in agencijami Unije ter sodelovanje na nacionalni ravni med pristojnimi organi.

	
	4.	Podpora Unije prispeva k doseganju cilja iz člena 3(1), točka (d), z osredotočenostjo na naslednje izvedbene ukrepe: 

	
	(a)	povečanje števila operacij kazenskega pregona med dvema ali več državami članicami, po potrebi operacije, ki vključujejo druge zadevne akterje, zlasti z olajšanjem in izboljšanjem uporabe skupnih preiskovalnih skupin, skupnih patrulj, zasledovanja, tajnega opazovanja in drugih mehanizmov operativnega sodelovanja v okviru cikla politike EU, s posebnim poudarkom na čezmejnih operacijah;

	
	(b)	izboljšanje usklajevanja in okrepitev sodelovanja pristojnih organov v posameznih državah članicah in med državami članicami, kakor tudi z drugimi zadevnimi akterji, na primer prek mrež specializiranih nacionalnih enot, mrež in struktur sodelovanja Unije ter centrov Unije;

	
	(c)	izboljšanje medagencijskega sodelovanja na ravni Unije med državami članicami ter med državami članicami in ustreznimi organi, uradi in agencijami Unije ter sodelovanje na nacionalni ravni med pristojnimi organi v vsaki državi članici;

	
	(d)	izkoriščanje sinergij z združevanjem virov in znanja ter izmenjavo dobre prakse med državami članicami in drugimi zadevnimi akterji, vključno s civilno družbo, na primer z ustanavljanjem skupnih centrov odličnosti, razvojem skupnih ocen tveganja ali skupnimi operativnimi podpornimi centri za skupno izvedene operacije.

	
	5.	Podpora Unije prispeva k doseganju cilja iz člena 3(1), točka (e), z osredotočenostjo na naslednje izvedbene ukrepe:

	
	(a)	spodbujanje in razvijanje ukrepov, zaščitnih ukrepov, mehanizmov in dobre prakse za zgodnje prepoznavanje, zaščito in podporo prič, žvižgačev in žrtev hudih kaznivih dejanj in organiziranega kriminala ter razvoj partnerstev med javnimi organi in drugimi zadevnimi akterji v ta namen;

	
	(b)	podpiranje vzpostavitve, dostopnosti in krepitve specializiranih podpornih storitev za žrtve hudih kaznivih dejanj in organiziranega kriminala, vključno s psihološko, pravno in socialno pomočjo, ter zagotavljanje dostopa do storitev, ki upoštevajo vidik travme, tudi za ranljive osebe in otroke;

	
	(c)	podpiranje dejavnosti ozaveščanja, usposabljanja in krepitve zmogljivosti za pristojne organe in ustrezne organizacije v zvezi s pravicami žrtev, pristopi, osredotočenimi na žrtve, in preprečevanjem sekundarne viktimizacije.


Or. <Original>{EN}en</Original>
<TitreJust>Utemeljitev</TitreJust>
Države članice bodo imele koristi od priprave Priloge I, ki bo služila kot smernica za pripravo njihovih načrtov za nacionalna in regionalna partnerstva ter financiranje teh načrtov v okviru večletnega finančnega okvira, s čimer se bo zagotovilo, da bo Unija svoja sredstva uporabila za ukrepe, ki so najbolj potrebni za obravnavanje trenutnih groženj notranji varnosti Unije in povečanje čezmejnega sodelovanja. </Amend>

